Document ID: 31997D0172

ΑΠΟΦΑΣΗ ΤΗΣ ΕΠΙΤΡΟΠΗΣ της 10ης Φεβρουαρίου 1997 για τροποποίηση των ορίων των μειονεκτικών ζωνών στην Ομοσπονδιακή Δημοκρατία της Γερμανίας κατά την έννοια της οδηγίας 75/268/ΕΟΚ του Συμβουλίου (Το κείμενο στη γερμανική γλώσσα είναι το μόνο αυθεντικό) (97/172/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
την συνθήκη για την ίδρυση της Ευρωπαϊκής Κοινότητας,
την οδηγία 75/268/ΕΟΚ του Συμβουλίου, της 28ης Απριλίου 1975, για την ορεινή γεωργία και ορισμένες μειονεκτικές ζώνες (1), όπως τροποποιήθηκε τελευταία από τον κανονισμό (ΕΟΚ) αριθ. 797/85 (2), και ιδίως το άρθρο 2 παράγραφος 3,
Εκτιμώντας:
ότι η οδηγία 86/465/ΕΟΚ του Συμβουλίου (3) σχετικά με τον κατάλογο των μειονεκτικών ζωνών κατά την έννοια της οδηγίας 75/268/ΕΟΚ, όπως τροποποιήθηκε τελευταία από την οδηγία 92/92/ΕΟΚ (4), περιγράφει τις ζώνες της Ομοσπονδιακής Δημοκρατίας της Γερμανίας που περιλαμβάνονται στον κοινοτικό κατάλογο των μειονεκτικών ζωνών κατά την έννοια του άρθρου 3 παράγραφοι 3, 4 και 5 της οδηγίας 75/268/ΕΟΚ 7
ότι η γερμανική κυβέρνηση, σύμφωνα με το άρθρο 2 παράγραφος 1 της οδηγίας 75/268/ΕΟΚ, ζήτησε τροποποίηση των ορίων των μειονεκτικών ζωνών που αναφέρονται στα παραρτήματα της οδηγίας 93/226/ΕΟΚ της Επιτροπής (5) και της απόφασης 95/6/ΕΚ της Επιτροπής (6) για να ληφθούν υπόψη οι διοικητικές τροποποιήσεις που επήλθαν στις εν λόγω ζώνες 7
ότι η διοικητική μεταφορά ορισμένων ζωνών που ήδη περιλαμβάνονται στον κατάλογο που αφορά τις ζώνες κατά την έννοια του άρθρου 3 παράγραφοι 3 έως 5 της οδηγίας 75/268/ΕΟΚ δεν τροποποιεί τα όρια των ομοιογενών αυτών ζωνών που έχουν ήδη ταξινομηθεί και τηρούν τους δείκτες και τις τιμές, συμπεριλαμβανομένων των κριτηρίων εξαιρέσεως που έχουν επιλεγεί από την οδηγία 86/465/ΕΟΚ για την οριοθέτηση των ζωνών 7
ότι το σύνολο των ζητουμένων τροποποιήσεων από τη γερμανική κυβέρνηση στα πλαίσια του άρθρου 2 παράγραφος 3 της οδηγίας 75/268/ΕΟΚ δεν καταλήγει σε καμία αύξηση της χρησιμοποιουμένης γεωργικής εκτάσεως του συνόλου των μειονεκτικών ζωνών και, κατά συνέπεια, δεν έχει επίπτωση επί του ορίου που έχει καθορισθεί στο εν λόγω άρθρο 7
ότι, μεριμνώντας για διαφάνεια, είναι επιθυμητό να δημοσιευθεί εκ νέου ο πλήρης κατάλογος των μειονεκτικών ζωνών που αναγράφεται στο παράρτημα της οδηγίας 93/226/ΕΟΚ, όπως συμπληρώθηκε από το παράρτημα της απόφασης 95/6/ΕΚ 7
ότι τα μέτρα που προβλέπονται στην παρούσα απόφαση είναι σύμφωνα με την γνώμη της επιτροπής γεωργικών διαρθρώσεων και αγροτικής ανάπτυξης,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Ο κατάλογος των μειονεκτικών ζωνών στην Ομοσπονδιακή Δημοκρατία της Γερμανίας, που αναγράφεται στο παράρτημα της οδηγίας 93/226/ΕΟΚ, ο οποίος συμπληρώθηκε από το παράρτημα της οδηγίας 95/6/ΕΚ, αντικαθίσταται από τον κατάλογο που αναγράφεται στην παρούσα απόφαση.
Άρθρο 2
Η παρούσα απόφαση απευθύνεται στην Ομοσπονδιακή Δημοκρατία της Γερμανίας.
Βρυξέλλες, 10 Φεβρουαρίου 1997.

Labels: 18
19
6